Diari Oficial de la Generalitat Valenciana


Sumari del DOGV 3052, del 07-08-1997 (1997/8905)

ACORD de 28 de maig de 1997, de la Comissió Territorial d'Urbanisme de València, sobre la modificació de les Normes Subsidiàries de Xelva, relativa a canvis d'alineacions als carrers en Projecte núm. 7 i 24.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3052

Data del DOGV
:   07-08-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/8905


Data del document
:   28-05-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 28 de maig de 1997, de la Comissió Territorial d'Urbanisme de València, sobre la modificació de les Normes Subsidiàries de Xelva, relativa a canvis d'alineacions als carrers en Projecte núm. 7 i 24.  
La Comissió Territorial d'Urbanisme de València, en la sessió del 28 de maig de 1997, va adoptar el següent Acord:  
Vist l'expedient remés per l'Ajuntament de Xelva referit a la modificació de les normes subsidiàries, relativa a canvis d'alineacions als carrers en Projecte núm. 7 i 24, a l'efecte d'aprovació definitiva, i de conformitat amb els següents:  
Antecedents de fet  
Primer  
El projecte es va sotmetre a informació pública mitjançant acord del ple de l'Ajuntament, en sessió del dia 29 de maig de 1996, i després del pertinent període d'informació pública, en el qual s'hi va presentar una al·legació, el mateix òrgan el va aprovar provisionalment el dia 27 de novembre de 1996. La sol·licitud d'aprovació definitiva de l'expedient va tenir entrada en el Registre de la Comissió Territorial d'Urbanisme el dia 27 de març de 1997.  
Segon  
El projecte consta de memòria justificativa, plans d'informació i plans d'ordenació. S'aporten tant els plans de detall de les zones modificades com els plans generals de les normes subsidiàries, que incorporen les modificacions proposades per a substituir els vigents.  
Tercer  
La modificació conté 2 punts, ambdós referits a canvis d'alineacions en sòl urbà, el contingut de la qual es resumeix a continuació:  
A. Canvi d'alineacions al carrer en Projecte núm. 7  
Consisteix en una rectificació de les alineacions del carrer en Projecte núm. 7. Es justifica la modificació en l'existència d'una edificació amb llicència d'obres concedida l'any 1986, anterior a l'aprovació definitiva de les normes subsidiàries que es produeix l'any 1989 i que no van arreplegar les normes.  
El canvi d'alineacions afecta un sistema general d'espais lliures i àrees verdes previstes en les normes subsidiàries vigents, i es desqualifica part d'aquest, que passa a vial públic, i es compensa amb la qualificació d'uns terrenys a l'altre costat del vial amb el mateix ús (sistema general d'espais lliures i àrees verdes). Globalment, la superfície d'aquesta dotació es redueix lleugerament en 65 m2.  
B. Canvi d'alineacions al carrer en Projecte núm. 24  
Es tracta d'una qüestió similar a l'anterior, en aquest cas una edificació amb llicència de 1988, que tampoc no es va arreplegar adequadament en les normes subsidiàries de 1989.  
El canvi d'alineacions, a més d'ajustar-se a l'edificació existent, modifica a instàncies de l'al·legació presentada, que s'estima parcialment el traçat del tram final del carrer en Projecte núm. 24, per a donar eixida a aquesta, i s'eviten els forts pendents que tindria amb un traçat totalment recte.  
Quart  
Xelva té normes subsidiàries aprovades definitivament per la Comissió Provincial d'Urbanisme el dia 30 de maig de 1989. Des d'aquest moment, només s'ha tramitat una modificació de l'article 5.14 de les ordenances, que es va denegar l'any 1992.  
Cinquè  
La Comissió Informativa de la Comissió Territorial d'Urbanisme de València, en sessió del dia 19 de maig de 1997, va emetre informe sobre el projecte que ens ocupa, i es compleix així allò que s'ha preceptuat en l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.  
Fonaments de dret  
Primer  
La tramitació és correcta, de conformitat amb la disposició transitòria setena, en relació amb l'article 55.1, per remissió a l'article 38, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU). D'altra banda, la documentació està completa segons l'article 27 de la LRAU.  
Segon  
La modificació s'ajusta a les determinacions establides en la LRAU, per la qual cosa no s'observen inconvenients urbanístics per a procedir-ne a l'aprovació definitiva.  
Tercer  
La Comissió Territorial d'Urbanisme és l'òrgan competent per a emetre dictamen de resolució sobre l'aprovació definitiva de les normes subsidiàries, i dels seus modificacions, de municipis menors de 50.000 habitants, de conformitat amb els articles 55.1 i 38.3, per remissió de la disposició transitòria setena, de la Llei Reguladora de l'Activitat Urbanística, en relació amb l'article 10.A, per remissió de l'article 9.1, del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.  
A la vista de tot el que s'ha exposat, la Comissió Territorial d'Urbanisme, en sessió del dia 28 de maig de 1997, acorda aprovar definitivament la modificació de les Normes Subsidiàries de Xelva relativa a canvis d'alineacions als carrers en Projecte núm. 7 i 24.  
L'Ajuntament de Xelva haurà de notificar el contingut d'aquest acord a tots els particulars interessats en l'expedient de referència.  
Contra aquesta resolució, que no posa fi a la via administrativa, es podrà interposar recurs ordinari davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptat a partir de la data de recepció d'aquesta notificació.  
Tot això sense perjudici que es puga presentar qualsevol altre recurs que s'estime oportú.  
València, 28 de maig de 1997.- El secretari de la Comissió Territorial d'Urbanisme: José Manuel Palau Navarro.